[image: image1.emf]X

Мирослав Янчев

Кмет на Община Златоград

       
           О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51
www.zlatograd.bg;  e-mail:  ObA-zlatograd@zlatograd.bg

Изх. № 61-00-402/22.07.2024 г.
ДО

ОБЩИНСКИ СЪВЕТ 
ГР. ЗЛАТОГРАД
Относно: Питане на общински съветник Жечка Хаджийска

УВАЖАЕМА ГОСПОЖО ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В отговор на постъпило питане - номер 4, от общинския съветник г-жа Хаджийска, ви информирам за следното: всеки от общинските съветници може да се ползва от помощта на юрист, назначен в Общинска администрация Златоград, както и на всеки друг служител от представляваната от мен администрация. Искането се отправя до мен като кмет, а аз от своя страна преценям на кой от служителите да възложа изпълнение. При изготвено становище, същото се препраща чрез председателя на общинския съвет. 
На следващо място, становище относно възможността да се осигуряват средства за ПЧП е изразено в искането за повторно разглеждане на точката относно ПЧП.  Прилагам извадка от отправеното искане.
Подчертавам, че искането за одобрение на средства е формулирано така, че да се спази сегашният ред и едновременно да се удовлетвори искането на съветниците да извършат преценка за всеки обект отделно, като са посочени - обект, необходими дейности и  размер на финансовите средства. Това съответства напълно на изразеното от вас искане и дава възможност да прецените конкретно всеки предложен обект.

Налице е възможност общинският съвет да не одобри пълния искан размер като изключи стойността на определен обект или постанови отказ за конкретен обект.

Това дава възможност, при воля от страна на общинския съвет, да се удовлетворят отделни искания, без да се блокира тази дейност под претекст за оспорено от моя страна решение, предвид и вече отчетената разлика в съдържанието на оспорения акт и на направените от мен предложения за отпускане на финансови средства за ПЧП.
С уважение,

Приложение: Извадка от отправеното искане.
„Изложените мотиви за отлагане на точката по докладната записка, свързани с оспорване  от моя страна на Решение № И104/2024 г. на Общински съвет Златоград са несъстоятелни.

С посочената докладна записка е предложено Одобряване на  допълнителни разходи, в размер на до 100 000 лв., за закупуване на строителни материали за изпълнение на благоустроителни обекти, по реда на публично-частното партньорство, като обектите са посочени изрично, със стойност и вид дейности.

Поисках от общинския съвет отпускането на средства за допълнителни разходи, в размер на до 100 000 лв., за закупуване на строителни материали за изпълнение на благоустроителни обекти, защото тези средства са блокирани в резерв и не са на разположение на гражданите. Предоставих публична и прозрачна информация на съветниците, затова къде ще бъдат разходвани средствата, за да може да осъществите последващ контрол.

Внушението, че оспорването на Решение № И104/2024 г. на Общински съвет Златоград не дава възможност да одобрите допълнителни разходи, в размер на до 100 000 лв., за закупуване на строителни материали за изпълнение на благоустроителни обекти, по реда на публично-частното партньорство, като обектите са посочени изрично, със стойност и вид дейности, е или плод на политическа риторика, или на дълбоко неразбиране на приетите от общински съвет актове.

Правилен би бил изводът, че жалбата срещу ваше решение не дава възможност да вземете решение по разглежданата докладна, ако решението ви съдържаше конкретни обекти, които жалбата спира!

Одобряването на поисканите от мен допълнителни разходи в никакъв случай не съвпада с приетото от от мнозинството съветници Решение № И104/2024 г.“

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

